stanford-oval/wikipedia huggingface dataset:
Stora Näset ja Lilla Näset

Stora Näset ja Lilla Näset ovat kaksi arkeologista löytöpaikkaa Karjaalla Lepinjärven tuntumassa, valtatie 25:n lähellä. Stora Näsetiltä on löydetty kaivauksissa vuonna 1999 nuolenkärkiä, ja esihistoriallisia asumuksia. Ikivanhalta asuinalueelta on läydetty kiviröykkiöhautoja. Lilla Näset sijaitsee suunnilleen 150 metriä Stora Näsetistä Lohjalle päin. Lilla Näsetistä on löytynyt kaivauksista vuonna 1998-1999 rautaisia nuolenkärkiä, ja kalmistosta oltiin löydetty kuppikiviä, joissa oli 9-11 kuoppaa.
Varastoallas

Varastoallas  on yleensä rakentamalla muodostettu veden säilytysallas sen tulevaa käyttötarvetta varten. Pienet varastoaltaat voidaan rakentaa kaivamalla maahan kuoppa. Toinen tapa on hyödyntää maaston luonnollisia muotoja ja sitten rakentaa yhdelle sivulle pato. Allas voidaan rakentaa myös ympäröimällä tasaisen maan alue sitä kiertävällä maapadolla .
Pienet varastoaltaat

Pieniä varastoaltaita voidaan käyttää pienten vesimäärien säilytyspaikkoina. Maatalouden, teollisuuden ja kaatopaikkojen lietealtaat ovat yleinen esimerkki. Altaassa voidaan säilyttää lietelantaa , jätevesiä, hulevesiä tai raakavesiä, kunnes ne pumpataan eteenpäin jatkokäsiteltäväksi. Varastoaltaassa voidaan säilyttää luonnonvettä, jonka joukossa oleva kiintoaines halutaan laskeutuvan altaan pohjalle ennen sen päästämistä eteenpäin vesitöihin tai sen ottamista jatkokäsittelyyn laitoksiin. Tällaisia altaita kutsutaan selkeytysaltaiksi.
Suuret varastoaltaat

Suuriin varastoaltaisiin kerätään vettä suurta kulutusta varten. Jokeen rakennetun vesivoimalan vedensaanti turvataan patoamalla joen vettä jokilaaksoon suureen patoaltaaseen. Patoaltaan vedenkorkeus vaihtelee sähköntuotannon vaihteluiden mukaan. Kaupunkien vesihuolto tarvitsee paljon vettä, joka kerätään aluksi suuriin altaisiin selkeytymään ennen kuin vesi johdetaan vesilaitokseen talousveden tekemistä varten. Tällainen on Vaasan kaupungin tekojärvi Pilvilampi, joka tehtiin tätä tarkoitusta varten. Uudenkaupungin rannikolla padottiin muutenkin saarien saartama lahti Uudenkaupungin makeavesialtaaksi, josta johdetaan vettä Uuteenkaupungin lisäksi myös Kustaviin, Taivassaloon ja Vehmaalle. Suurina varastoaltaina on käytetty luonnollisia järviä, patoamalla suurennettuja järviä tai patoamalla muodostettuja tekojärviä. Suomen Lapissa on Kemijokiyhtiöllä kaksi Lokan- ja Porttipahdan varastoallasta, jolla yhtiö säätelee Kemijoessa voimalaitoksiensa läpi virtaavaa vettä.
Suurimmat varastoaltaat

Suurimmat varastoaltaat ovat monikäyttöisiä, sillä niiden vettä käytetään yleensä vesivoiman tuotantoon, maanviljelmien kasteluun, asutuskeskuksien vesinhuolton ja tulvavahinkojen torjuntaan. Esimerkiksi Venäjällä sijaitseva vuonna 1941 muodostunut Rybinskin tekojärvi (pinta-ala 4 580 km² ja 25,4 km³) on Saimaan kokoinen järvimäinen säännöstelyallas, jonka padon luona sijaitseva vesivoimalaitos tuottaa sähköenergiaa 1,1 TWh vuodessa. Itä-Venäjällä sijaitsee vuonna 1958 rakennettu Bratskin tekojärvi, jonka pinta-ala on 5 470 km² ja tilavuus 169 km³, ja jonka Bratskin voimalan vuosituotanto on 22,6 TWh. Kiinan suurin vesivarasto on Jangtsejoella vuonna 2008 valmistuneen Kolmen rotkon padon säännöstelyallas (1 084 km² ja 39,3 km³). Sen voimala tuottaa sähköenergiaa vuodessa 84,7 TWh. Maailman suurin varastoallas on Ghanassa sijaitseva Voltajärvi (8 502 km² ja 148 km³). Se muodostui vuonna 1966, kun Voltajoki padottiin Akosombon voimalaa varten.
Stora Remmargrund

Stora Remmargrund
loisto vuonna 1999
| --- | --- |
Sijainti:  Stora Remmargrund, Kaskinen Suomi
| --- | --- |
Valmistunut:  1930-luku
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Stora Remmargrund on matalalla luodolla Kaskisten edustalla sijaitseva betonirakenteinen loisto. Se edustaa 1920- ja 1930-lukujen turvalaiterakentamista. Stora Remmargrund on Kaskisten kaupunkiväylän tärkeimpiä merimerkkejä.
Stephen Rea

| Stephen Rea |
| --- | --- |
 Stephen Rea (2012)
Henkilötiedot
Syntynyt: 31. lokakuuta 1946 (ikä 77) Belfast, Irlanti
Ammatti:  näyttelijä
Puoliso:  Dolours Price (1983–2003)
Näyttelijä
Aktiivisena:  1964-
Aiheesta muualla
www.stephenrea.net
IMDb 
Elonet
Stephen Rea (s. 31. lokakuuta 1946) on pohjoisirlantilainen näyttelijä. Hän on esiintynyt muun muassa elokuvissa The Crying Game (1992), Veren vangit (1994), Michael Collins (1996) ja V niin kuin verikosto (2005).
Rea syntyi Belfastissa yhdeksi työläisluokkaisen presbyteeriperheen neljästä lapsesta. Hän valmistui Belfast High Schoolista ja Queen's University of Belfastista. Rea oli naimisissa poliittisen aktivistin Dolours Pricen kanssa vuosina 1983–2003.
Rea on saavuttanut huomattavaa menestystä sekä teatterissa, televisiossa että elokuvissa, ja hän on ollut ehdolla Tony-, Emmy-, Bafta- ja Oscar-palkintojen saajaksi. Rea perusti vuonna 1980 näytelmäkirjailija Brian Frielin kanssa Field Day Theatre Companyn Londonderryssä.
Aiheesta muualla

Wikimedia Commonsissa on kuvia tai muita tiedostoja aiheesta .
Stephen Rea Elonetissä.
Stephen Rea Internet Movie Databasessa. (englanniksi)
Stora Mossen

Villa Myrdal Stora Mossenissa.
Stora Mossen on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Suurin osa alueen rakennuskannasta on omakotitaloja. Ensimmäinen asemakaava Stora Mossenin alueelle tehtiin vuonna 1926. Nykyisen nimensä kaupunginosa sai vuonna 1934. Stora Mossenissa asuu nykyisin noin 1500 ihmistä; se on maa-alaltaan 0,65 neliökilometriä.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Vaasan seutukunta

| Vaasan seutukunta Vasa ekonomiska region |
| --- | --- |

 sijainti 
Väkiluku:  108 980 11:nneksi suurin 31.12.2021 
Vaasan seutukunta (ruots. Vasa ekonomiska region) on yksi Suomen seutukunnista. Se sijaitsee Pohjanmaan maakunnassa. Seutukunnassa asuu 110 602 henkilöä. Seutukuntaan kuuluu kuusi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 152.
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Korsnäs | 2 004 | 236 | 8 | 9.3 % | 4 % | 84 % | 13 % |
|  | Laihia | 7 667 | 505 | 15 | 9.6 % | 97 % | 1 % | 2 % |
|  | Maalahti | 5 422 | 522 | 10 | 8.9 % | 9 % | 85 % | 6 % |
|  | Mustasaari | 19 741 | 849 | 23 | 8.4 % | 28 % | 68 % | 3 % |
|  | Vaasa | 69 542 | 365 | 191 | 8.4 % | 64 % | 23 % | 12 % |
|  | Vöyri | 6 226 | 782 | 8 | 9.2 % | 12 % | 82 % | 7 % |
|  | yhteensä | 110 602 | 3 259 | 34 |  | 53 % | 37 % | 9 % |
Historia

1. tammikuuta 2007 Maksamaa ja Vöyri yhdistyivät Vöyri-Maksamaan kunnaksi.
1. tammikuuta 2011 Oravainen ja Vöyri-Maksamaa yhdistyivät Vöyrin kunnaksi.
1. tammikuuta 2013 Vähäkyrö Kyrönmaan seutukunnasta liittyi Vaasan kaupunkiin.
1. tammikuuta 2021 Laihia siirtyi seutukuntaan lakkautetusta Kyrönmaan seutukunnasta.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2023 tilanteen mukainen.
| Vaasan seutukunnan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 93 618 | 93 618 |
| 1980 | 1980 |    | 94 732 | 94 732 |
| 1985 | 1985 |    | 97 764 | 97 764 |
| 1990 | 1990 |    | 97 797 | 97 797 |
| 1995 | 1995 |    | 99 705 | 99 705 |
| 2000 | 2000 |    | 100 317 | 100 317 |
| 2005 | 2005 |    | 101 321 | 101 321 |
| 2010 | 2010 |    | 105 406 | 105 406 |
| 2015 | 2015 |    | 109 471 | 109 471 |
| 2020 | 2020 |    | 108 907 | 108 907 |
Lähde: Tilastokeskus.
Aiheesta muualla

Vaasanseudun Kehityksen kotisivut
Korsnäsin kunnan kotisivut
Laihian kunnan kotisivut
Maalahden kunnan kotisivut
Mustasaaren kunnan kotisivut
Vaasan kaupungin kotisivut
Vöyrin kunnan kotisivut
Smer-SD

| Smer-SD> SMER – sociálna demokracia |
| --- | --- |
  
Perustettu:  1999
Johto:   Robert Fico 
Ideologia:  sosiaalidemokratia
Poliittinen kirjo:  keskusta-vasemmisto
Kansallinen neuvosto:  42 / 150
Euroopan parlamentti:  2 / 13
Kansainväliset jäsenyydet:  – Euroopan sosialidemokraattinen puolue (toistaiseksi jäädytetty) – Sosialistinen internationaali – Progressive Alliance
Kotisivu:  www.strana-smer.sk
Infobox OKNimi-testi OK: 
Smer-SD (slovakiksi SMER – sociálna demokracia) on slovakialainen sosiaalidemokraattinen puolue, jota johtaa Robert Fico.
Historia

Smer erosi Demokraattisesta vasemmistopuolueesta (slovakiksi Strana demokratickej ľavice, SDĽ) vuonna 1999. Puolueen nimi oli aluksi SMER – tretia cesta (suom. SUUNTA – kolmas tie). Robert Fico oli tuolloin sen suosituin jäsen ja SMER nousi nopeasti maan suosituimmaksi puolueeksi. Samaan aikaan SDĽ:n kannatus väheni. SDĽ sekä kaksi muuta vasemmistopuoluetta, SDĽ:sta aiemmin eronnut Sociálnodemokratická alternatíva ja aiemmin Alexander Dubčekin johtama Sociálnodemokratická strana Slovenska, liittyivät Smeriin 1. tammikuuta 2005.
Kesäkuun 2006 vaaleissa Smer sai 29,1 prosenttia äänistä ja 50/150 parlamenttipaikkaa, ja muodosti hallituksen Vladimír Mečiarin Kansanpuolueen (ĽS-HZDS) ja Slovakian kansallispuolueen (SNS) kanssa. Euroopan sosialidemokraattinen puolue, johon Smer kuuluu, piti SNS:ää äärioikeistolaisena ja rasistisena ja jäädytti Smerin jäsenyyden 12. lokakuuta 2006. Vuonna 2008 täysjäsenyys kuitenkin palautettiin. Syksyllä 2023 Smer jäädytettiin uudelleen sen muodostettua hallituksen Slovakian kansallispuolueen kanssa.
Kesäkuun 2010 vaaleissa Smer jatkoi suurimpana puolueena saatunaan noin 35 prosenttia äänistä ja 62 parlamenttipaikkaa. Parlamentissa enemmistön saanut neljän puolueen keskustaoikeistolainen liittouma kuitenkin ilmoitti, ettei suostu yhteistyöhön puolueen kanssa, vaikka presidentti Gašparovič nimitti edellisen pääministeri Ficon aluksi muodostamaan uuden hallituksen.
Iveta Radičován johtama keskusta-oikeistolainen hallitus kaatui lokakuussa 2011 hävittyään parlamentin luottamusäänestyksen ja maaliskuussa 2012 järjestettiin ennenaikaiset parlamenttivaalit. Ficon johtama Smer-SD sai selvän vaalivoiton, yli 44 prosenttia äänistä ja 83 paikkaa. Kyseessä oli ensimmäinen kerta Slovakian vuonna 1993 tapahtuneen itsenäistymisen jälkeen, kun yksittäinen puolue sai yli puolet parlamenttipaikoista ja kykeni näin muodostamaan hallituksen ilman koalitiokumppaneita. Ficon hallitus aloitti toimintansa kolme ja puoli viikkoa vaalien jälkeen.
Smer-SD:n enemmistö hävisi vuoden 2016 vaaleissa, mutta se säilytti suurimman puolueen asemansa. Ficon johtama Smer-SD muodosti hallituskoalition Slovakian kansallispuolueen, konservatiivisen Siet-puolueen ja unkarilaisvähemmistön Most-Hídin kanssa. Presidentti Kiska nimitti Ficon uuden hallituksen virkaansa 24. maaliskuuta 2016. Ficon hallitus jätti eronpyynnön 15. maaliskuuta 2018, kun korruptiotutkimuksia tehneen toimittajan murha aiheutti mielenosoitusaallon maassa. Eronpyynnön jälkeen Fico kertoi jatkavansa politiikassa ja Smer-SD:n puheenjohtajana. Presidentti Andrej Kiska hyväksyi eronpyynnön, minkä jälkeen varapääministerinä toiminut Peter Pellegrini nimitettiin muodostamaan uusi hallitus.
Vuoden 2020 parlamenttivaalien jälkeen Smer jäi oppositioon ja pääministeriksi nousi Pellegrinin tilalle Tavalliset ihmiset -puolueen johtaja Igor Matovič.
Aiheesta muualla

Smer-SD (slovakiksi)
Urdiala (albumi)

| Urdiala Kehro |
| --- | --- | --- |

Studioalbumin tiedot
 Julkaistu: huhtikuu 2019
 Formaatti: LP + CD
 Tuottaja(t): Samuli Laiho
 Tyylilaji: psykedeelinen musiikki
 Kesto: 34.17
 Levy-yhtiö: Ektro Records
Kehron muut julkaisut
|   | Urdiala 2019 | Jalousie 2021 |
Urdiala on Kehron esikoisalbumi, joka julkaistiin huhtikuussa 2019.
Kappaleet

Kaikki kappaleet sovittanut Kehro.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Hölli | Vesa Kaartinen | 2.50 |  |  |  |  |  |  |
| 2. | Nyyperi | Kaartinen | 2.08 |  |  |  |  |  |  |
| 3. | Martankari | Ville Toikka | 5.41 |  |  |  |  |  |  |
| 4. | Laikka | Toikka | 3.30 |  |  |  |  |  |  |
| 5. | Kolu | Toikka | 4.00 |  |  |  |  |  |  |
| 6. | Ristolli | Kaartinen | 2.43 |  |  |  |  |  |  |
| 7. | Kasila | Toikka | 2.38 |  |  |  |  |  |  |
| 8. | Piippala | Toikka | 3.39 |  |  |  |  |  |  |
| 9. | Kikuri | Kaartinen | 3.44 |  |  |  |  |  |  |
| 10. | Honkolan neiti | Kaartinen | 3.18 |  |  |  |  |  |  |
|  |  |  | 34.17 |  |  |  |  |  |  |
Kokoonpano

| --- | --- |
 Yhtye Ville Toikka – sähkökitara  Vesa Kaartinen – akustinen kitara, banjo, huuliharppu  Markku Kyyhkynen – kontrabasso  Kalle Outila – rummut, kitara :  Vierailevat muusikot Samuli Laiho – akustinen kitara, syntetisaattori  Janne Oinas – sähkökitara, syntetisaattori  Marko Timonen – lyömäsoittimet  Kimmo Pohjonen – huuliharppu  Tero Hyväluoma – viulu
Tuotannon avainhenkilöt

Janne Oinas & Samuli Laiho (Mankku Studio) – äänitys
Janne Oinas & Samuli Laiho (Lerin Paja) – miksaus
Pauli Saastamoinen (Finnvox Studio) – masterointi
Tom Backström (Musta kirahvi) – kansien siinnittelu
Samuli Laiho – tuottaja
Vesa Kaartinen & Ville Toikka – vastaavat tuottajat
Arvostelut

Desibeli.net:
Soundi:
Aiheesta muualla

Urdiala Ektro Recordsin sivustolla
Sirkkalampi (Kangasniemi, Istruala)

| Sirkkalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°51′48″N, 26°23′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.021
Mittaustietoja
Pinnankorkeus:  97,4 m  
Pituus:  360 m  
Leveys:  120 m  
Rantaviiva:  0,862 km  
Pinta-ala:  2,831 ha  
Saaria:  ei saaria 
 fiSirkkalampi 
Sirkkalampi  on Etelä-Savossa Kangasniemellä  Istrualan lähellä sijaitseva lampi.
Maantietoa

Lampi on 360 metriä pitkä, 120 metriä leveä, ja sen pinta-ala on 2,8 hehtaaria. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 97,4 metriä mpy.
Sri Lankan presidentinvaali 2015

Sri Lankan presidentinvaalissa 2015 valittiin maalle uusi presidentti. Vaaleissa oli ehdokkaina yhteensä 19 henkilöä, mutta kaikkein suosituimmat ehdokkaat olivat Maithripala Sirisena ja istuva presidentti Mahinda Rajapaksa. Vaalien voittajaksi nousi yllättäen entinen terveysministeri Sirisena, joka kampanjoi presidentin valtaoikeuksien ja hallituksen korruption vähentämisellä. Rajapaksan suosion taustalla vaikutti se, että monet singaleesit näkivät hänet sotasankarina, joka päätti sisällissodan vuonna 2009. Hänen suosionsa ei kuitenkaan ollut yhtä suurta vähemmistöjen kuten tamilien keskuudessa.
Tappion kokenut Rajapaksa oli alun perin aikaistanut vaaleja kahdella vuodella sekä poistanut perustuslaista olleen rajoitteen presidenttikausien määrään. Tarkkailijoiden mukaan vaalit sujuivat rauhallisesti vaikkakin maan tamilivaltaisissa pohjoisosissa äänestäjiä estettiin käyttämästä äänioikeuttaan. Vaalitarkkailijoiden mukaan Rajapaksan puolesta kampanjoivat henkilöt olivat myös pyrkineet vaalivaikuttamaan kehottamalla tamileita boikotoimaan vaaleja.
Sri Lankan vuoden 2015 presidentin- ja parlamenttivaalien tuloksena sisällissodan aikaiset johtajat menettivät valtansa. Presidentinvaalien jälkeen esille nousi väitteitä, että Rajapaksa yritti vallankaappausta, kun tieto hänen vaalitappiostaan lähestyi. Armeijan edustaja Ruwan Wanigasooriya kuitenkin kyseenalaisti väitteen ilmoittamalla, että hän ei ollut asiasta tietoinen. Vaalien jälkeen Rajapaksa väitti tappionsa johtuneen siitä, että Intia, Yhdysvallat ja eurooppalaiset olisivat suurlähetystöjensä kautta kampanjoineet häntä vastaan.
Aiheesta muualla

Kuvia tai muita tiedostoja aiheesta Sri Lankan presidentinvaali 2015 Wikimedia Commonsissa
Stitch! Avaruuskoe 626

| Stitch! Avaruuskoe 626> Stitch! The Movie |
| --- | --- |

Ohjaaja:  Tony Craig Bobs Gannaway
Käsikirjoittaja:  Bobs Gannaway Jess Winfield
Tuottaja:  Tony Craig Jess Winfield Bobs Gannaway
Säveltäjä:  Alan Silvestri
Pääosat:  Chris Sanders Daveigh Chase Tia Carrere David Ogden Stiers Kevin McDonald Kevin Michael Richardson
Valmistustiedot
Valmistusmaa:  Yhdysvallat
Tuotantoyhtiö:  Walt Disney Home Video Disney Television Animation
Levittäjä:  InterCom Netflix Disney+
Ensi-ilta:  26. elokuuta 2003
Kesto:  60 minuuttia
Alkuperäiskieli:  englanti
Edeltäjä:  Lilo ja Stitch
Seuraaja:  Lilo & Stitch 2
Aiheesta muualla
IMDb 
Elonet
AllMovie
Infobox OKNimi-testi OK: 
Stitch! Avaruuskoe 626 (Stitch! The Movie) on suoraan videolle julkaistu animaatioelokuva. Sitä pidetään enemmän Lilo & Stitch -animaatiosarjan pilottijaksona kuin jatko-osana edelliselle elokuvalle. Elokuva julkaistiin elokuussa 2003 ja se kestää 60 minuuttia.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Daveigh Chase | Annituuli Kasurinen | Lilo |
| Chris Sanders | Jukka Rasila | Stitch |
| Tia Carrere | Amira Khalifa | Nani |
| David Ogden Stiers | Veikko Honkanen | Jumba |
| Kevin McDonald | Taisto Oksanen | Pleakley |
| Dee Bradley Baker | Mika Nuojua | David Kawena |
| Ving Rhames | Pertti Koivula | Cobra Bubbles |
| Zoe Caldwell | Tiia Louste | Neuvoston puheenjohtaja |
| Kevin Michael Richardson | Markus Bäckman | Kapteeni Gantu |
| Jeff Bennett | Petteri Summanen | Tohtori Hamsteri |
| Rob Paulsen | Jarkko Tamminen | Koe 625 |
| Corey Burton, Tress MacNeille, Kunewa Mook, Liliana Mumy, Jess Winfield, Lili Ishida, Jillian Henry ja Kali Whitehurst | Liisa Paatso, Maria Wiberg, Ulla Renko, Teuvo Matala, Hannu Väre, Lissu Pettersson, Ralf Öhberg ja Vaula Hyry | Muissa rooleissa |
Suomenkielisen version käänsi Markus Bäckman ja sen ohjasi Ulla Renko.
Lilo & Stitch
| --- | --- |
Hahmot::  Lilo | Nani | Jumba | Pleakley
Luettelot::  Luettelo muista hahmoista
Elokuvat::  Lilo ja Stitch | Stitch! Avaruuskoe 626 | Lilo & Stitch 2 | Leroy & Stitch
Kokeet::  Stitch | 624 Seireeni | Leroy
Sirkkalampi (Mikkeli, Alajoki)

| Sirkkalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°08′40″N, 26°48′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskujoki:  Sirkkapuru Hanisenlampeen 
Järvinumero:  14.961.1.007
Mittaustietoja
Pinnankorkeus:  105,9 m  
Pituus:  170 m  
Leveys:  80 m  
Rantaviiva:  0,457 km  
Pinta-ala:  0,798 ha  
Saaria:  ei saaria 
 fiSirkkalampi 
Sirkkalampi  on Etelä-Savossa Mikkelissä  Alajoen lähellä sijaitseva lampi.
Maantietoa

Lampi on 170 metriä pitkä, 80 metriä leveä, ja sen pinta-ala on 0,8 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Härkäjärven lähi-alueeseen (14.961) se kuuluu. Lammen vedenpinnan korkeus on 105,9 metriä mpy.
Stephen Shea

Stephen Shea (s. 21. joulukuuta 1961 Los Angeles, Kalifornia) on yhdysvaltalainen entinen lapsinäyttelijä, joka tunnettiin parhaiten esiintymisestään Epun äänenä useissa Tenavat-sarjakuvaan perustuvissa animaatioissa 1970-luvulla. Hän peri roolin isoveljeltään Christopherilta. Lisäksi hänellä on myös toinen veli, Eric.
Roolit > Ääniroolit

Play It Again, Charlie Brown (1971)
You're Not Elected, Charlie Brown (1972)
Snoopy Come Home (1972)
A Charlie Brown Thanksgiving (1973)
There's No Time for Love, Charlie Brown (1973)
It's a Mystery, Charlie Brown (1974)
It's the Easter Beagle, Charlie Brown (1974)
Be My Valentine, Charlie Brown (1975)
Roolit > Muut roolit

Adam-12, jakso "The Color TV Bandit" (1968)
Suomen Hammaslääkärilehti

| Suomen Hammaslääkärilehti |
| --- | --- |
Lyhenne:  Hammaslääkäri
Lehtityyppi:  ammattilehti
Aihealue:  hammaslääketiede
Julkaisija:  Suomen Hammaslääkäriliitto
ISSN:  ISSN 0355-4090
Kokonaislevikki:  7 550
Päätoimittaja:  Annariitta Kottonen, Kimmo Suomalainen
Kotikunta:  Helsinki
Kotimaa:  Suomi
Ilmestymistiheys:  14 numeroa vuodessa
Aiheesta muualla
www.hammaslaakarilehti.fi/
Suomen Hammaslääkärilehti (usein vain Hammaslääkäri) on Suomen Hammaslääkäriliiton julkaisema järjestö- ja ammattilehti. Se ilmestyy 14 kertaa vuosittain, ja sen painos on noin 7 500 kappaletta. Lehti jaetaan kaikille Suomessa toimiville hammaslääkäreille ja alan opiskelijoille. Sen lisäksi lehteä tilataan terveydenhuollon hallintoon ja kirjastoihin.
Suomen Hammaslääkärilehden vastaava päätoimittaja on Annariitta Kottonen ja lääketieteellinen päätoimittaja  Kimmo Suomalainen.
Suomen Hammaslääkäriseura Apollonia

Suomen Hammaslääkäriseura Apollonia on perustettu 1892 ja siihen kuuluvat lähes kaikki Suomen hammaslääkärit. Apollonia tukee hammaslääketieteellistä tutkimusta, järjestää riippumattomaan tietoon perustuvaa täydennyskoulutusta ja välittää tutkimustietoa suun terveydestä.
Apollonian slogan suomeksi on "Tieto taidoksi – suun terveydeksi" ja englanniksi "Dental science into practise".
Apollonian puheenjohtaja on professori Timo Närhi.
Staffan Holmström

| Mitalit> Maa:   Suomi.Poikien ammunta.EM-kilpailut  | Mitalit> Maa:   Suomi.Poikien ammunta.EM-kilpailut  | Mitalit> Maa:   Suomi.Poikien ammunta.EM-kilpailut  | Maa:   Suomi> Poikien ammunta. |
| --- | --- | --- | --- |
|  Pronssia | München 2004 | 50 m villikarju |  |
Miesten ammunta
| MM-kilpailut  | MM-kilpailut  | MM-kilpailut  |  |
|  Hopeaa | Heinola 2009 | 50 m pienoiskivääri, sekajuoksut |  |
|  Hopeaa | Heinola 2009 | 50 m pienoiskivääri, joukkue |  |
|  Hopeaa | Heinola 2009 | 50 m pienoiskivääri, sekajuoksut, joukkue |  |
Staffan Holmström (s. 19. joulukuuta 1985 Karjaa) on suomalainen riistamaaliampuja.
Holmström on saavuttanut MM-kilpailuissa kolme hopeaa ja lisäksi poikien sarjassa EM-pronssia.
Stephen Roberts

| Stephen Roberts |
| --- | --- |

Henkilötiedot
Syntynyt: 23. marraskuuta 1895 Summersville, Länsi-Virginia
Kuollut: 17. heinäkuuta 1936 (40 vuotta) Beverly Hills, Kalifornia
Ammatti:  elokuvaohjaaja elokuvatuottaja
Puoliso:  Vee Eva Wolf
Näyttelijä
Taiteilijanimet:  Stephen R. Roberts Steve Roberts
Aktiivisena:  1923–1936
Aiheesta muualla
IMDb 
Elonet
Stephen Roberts (23. marraskuuta 1895 Summersville, Länsi-Virginia – 17. heinäkuuta 1936 Beverly Hills, Kalifornia) oli yhdysvaltalainen elokuvaohjaaja ja -tuottaja.
Roberts ohjasi 105 elokuvaa vuosien 1923–1936 välillä. Kokopitkäelokuvia Roberts ohjasi ainoastaan 12 elokuvaa ja lyhytelokuvia 93 elokuvaa. Lentäjämorsian (1932) oli ensimmäinen Robertsin ohjaama pitkä elokuva. Hänen viimeiseksi ohjaustyöksi jäi Rouva Sherlock Holmes (1936), joka sai ensi-iltansa vain kaksi kuukautta ennen kuolemaansa.
Roberts syntyi Länsi-Virginian Summersvillessa ja kuoli Kalifornian Beverly Hillsissä, Los Angelesissa sydänkohtaukseen 40-vuotiaana.
Valikoitu filmografia

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1926 | – | Who's My Wife? |
| 1927 | – | Listen Lena |
| 1932 | Nyrkkeilykuningas | Lady and Gent |
| 1932 | Jos minulla olisi miljoona | If I Had a Million |
| 1933 | Eräs sunnuntai-ilta | One Sunday Afternoon |
| 1934 | Espanjalaista verta | The Trumpet Blows |
| 1935 | Naamioitu paholainen | Star of Midnight |
| 1936 | Rouva Sherlock Holmes | The Ex-Mrs. Bradford |
Aiheesta muualla

Stephen Roberts Internet Movie Databasessa. (englanniksi)
Stephen Roberts Elonetissä.
Sniper Elite (pelisarja)

| Sniper Elite |
| --- | --- |
Kehittäjä:  Rebellion Developments
Lajityyppi:  ammuntapeli
Alusta:  Windows
Ensijulkaisu:  Sniper Elite (2005)
Aiheesta muualla
MobyGames
Lisää peliartikkeleitaVideopelien teemasivulla
Sniper Elite on Rebellion Developmentsin kehittämä ammuntapeli, jossa pelataan tarkka-ampujana toisessa maailmansodassa.